Diari Oficial de la Generalitat Valenciana


Sumari del DOGV 7865, del 05-09-2016 (2016/6491)

Notificació de la sentència i de la interlocutòria dictades en el procediment de modificació de mesures número 1879/2014.
-------------------------------------------------------------------------------------------------------------------------

### Dades del document

Número de DOGV
:   7865

Data del DOGV
:   05-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6491


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència i de la interlocutòria dictades en el procediment de modificació de mesures número 1879/2014. [2016/6491]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, modificació mesures supòsit contenciós número 001879/2014, seguides a instàncies de Begoña Sentana Estrela contra Manuel Núñez Conejo, en situació de rebel·lia, en què, en data 4 de desembre de 2015, s'ha dictat la sentència que té la part dispositiva que diu així:  
  
«Dispositiva  
Estime la demanda plantejada per Begoña Sentana Estrela contra Manuel Núñez Conejo, declarat en rebel·lia, sent-ne part el ministeri fiscal, i adopte les següents mesures definitives respecte a la filla comuna, I., i modifique les mesures vigents en virtut de la sentència de divorci d'aquest jutjat, de data 11 de juny de 2009, en els punts següents:  
  
1. S'atribueix a la demandant, Begoña Sentana Estrela, l'exercici en exclusiva de la pàtria potestat sobre la filla comuna del matrimoni.  
2. Se suspén el dret de visites del demandat amb la menor fins que s'inste la represa per l'interessat, moment en què s'avaluarà la conveniència de reprendre'l de manera gradual en interés de la menor.  
  
3. L'eixida de la menor del territori nacional requerirà el consentiment d'ambdós progenitors o, si no l'hi ha, autorització judicial.  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, en què s'acompanyarà el resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectuar el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
I interlocutòria d'aclariment i rectificació de sentència, de data 20 de gener de 2016, la part dispositiva de la qual diu així:  
  
«Part dispositiva  
S'aclareix i es rectifica la sentència de data 4 de desembre de 2015, dictada en aquest procediment, en la part dispositiva, de manera que on consta: «3. L'eixida de la menor del territori nacional requerirà el consentiment d'ambdós progenitors o, si no l'hi ha, autorització judicial»; ha de constar: «3. L'eixida de la menor amb el seu pare del territori nacional requerirà el consentiment de la mare o, si no l'hi ha, autorització judicial».  
Mode d'impugnació: aquesta resolució forma part de la sentència, i es comptarà el termini per a recórrer en contra des de la notificació d??aquesta interlocutòria.  
Ho ordena i firma el jutge. En done fe.»  
I perquè valga de notificació de forma deguda al demandat, Manuel Núñez Conejo, en situació de rebel·lia i parador ignorat, expedisc i firme aquest edicte.  
  
València, 19 de juliol de 2016.- La lletrada de l'Administració de Justícia: Alicia Ordeig Rabadán.